Կարմիր խաչի և Կարմիր մահիկի միջազգային թանգարան

**Կարմիր խաչի և Կարմիր մահիկի միջազգային թանգարան,** տեղակայված է Ժնևում, Շվեյցարիա։ Թանգարանը նվիրված է «Կարմիր խաչ»-ի միջազգային շարժման ձևավորման և զարգացման պատմությանը, ինչպես նաև ժամանակակից աշխարհի ամենակարևոր մարտահրավերներին՝ մարդկային արժանապատվության պաշտպանություն, ընտանեկան կապերի վերականգնում և մարդասիրական աղետների ազդեցության նվազեցում:

## Պատմություն
,Կարմիր խաչի և Կարմիր մահիկի եզակի միջազգային թանգարանը, իր տանիքի տակ հավաքել է բազմաթիվ տարբեր ցուցանմուշներ, լուսանկարներ և տեսանյութեր, որոնք նվիրված են աշխարհի ամենամեծ և ամենահին մարդասիրական կազմակերպության երկարամյա գործունեությանը և դրա հիմնադիր՝ Անրի Դյունանի կյանքին։ Թանգարանը բացվել է 1988 թվականին՝ «Կարմիր խաչի միջազգային կոմիտե»–ի գլխավոր գրասենյակին կից։ 1991-ից մինչև 2024 թվականը, այն մասամբ ֆինանսավորվել է Շվեյցարիայի Համադաշնության արտաքին գործերի նախարարության կողմից տրամադրվող 1.1 միլիոն ֆրանկի (1.2 միլիոն դոլար) տարեկան սուբսիդիայով, որը համարժեք է ընդհանուր բյուջեի մոտ մեկ քառորդին։

2024 թվականի սեպտեմբերին՝ Շվեյցարիայի կառավարությունը, ծախսերի կրճատման միջոցառումների շրջանակներում, թանգարանի սուբսիդավորումը փոխանցել է Մշակույթի նախարարությանը, ինչը մտավախություններ է առաջացրել թանգարանի շահագործման ծախսերի վերաբերյալ՝ պայմանավորված նախարարության կողմից ֆինանսավորում փնտրող թանգարաններին միմյանց հետ մրցակցելու պարտադրող քաղաքականությամբ։

2025 թվականի հուլիսին՝ կնքվեց համաձայնագիր, որի համաձայն Շվեյցարիայի մշակույթի նախարարությունը, թանգարանին տարեկան կսուբսիդավորի՝ 170,000 ֆրանկ, մինչդեռ Ժնևի կանտոնային կառավարությունը և արտաքին գործերի նախարարությունը, տարեկան կհատկացնեն՝ 400,000 ֆրանկ։

## Ցուցանմուշներ
Թանգարանի հավաքածուն ներառում է 30,000 ցուցանմուշ, այդ թվում՝ առաջին «Նոբելյան խաղաղության» մրցանակի մեդալ, որը 1901 թվականին համատեղ շնորհվել է «Կարմիր խաչի» հիմնադիր՝ Անրի Դյունանին, ինչպես նաև ֆրանսիացի տնտեսագետ և պացիֆիստ՝ Ֆրեդերիկ Պասիին: Այնտեղ են նաև պահվում «Կարմիր խաչի միջազգային կոմիտե»–ի ռազմագերիների արխիվները, որը ՅՈՒՆԵՍԿՕ-ի կողմից ներառված է «Աշխարհի հիշողություն» գրանցամատյանում՝ նշելով Առաջին համաշխարհային պատերազմի ժամանակ մարդկանց վերամիավորման գործում ունեցած դերի մասին։ Կարմիր Խաչի և Կարմիր Մահիկի միջազգային թանգարանը մարդկության դիմացկուն ուժի և նրանց անսասան նվիրվածության վկայությունն է, ովքեր իրենց կյանքը նվիրել են մարդկային տառապանքների մեղմացմանը: Դրա պատմությունը մարդասիրության զարգացման ապացույցն է և հիշեցում՝ բարդ մարտահրավերների առջև կանգնած աշխարհում կարեկցանքի, համերաշխության և բարեգործության կարևորության մասին: Թանգարանը տարեկան միջինում ընդունում է 120,000 այցելու։

## Պատկերասրահ

File:La dignité piétinée © Fred Merz.jpg
File:COMMUNIQUER POUR PREVENIR.jpg
File:MICR permanente Objets des prisonniers © Fred Merz.jpg
File:MICR - Aventure humanitaire - Rechercher les disparus.jpg
File:Exposition temporaire, 2021 - "Concerné.e.s - 30 artistes face aux questions humanitaires" © Nicolas Righetti.jpg
File:Exposition temporaire, 2021-2022 - "Un monde à guérir" © Julien Gremaud.jpg
File:Exposition temporaire 2022 - "Who cares? Genre et action humanitaire" © Aline Bovard Rudaz.jpg
File:Capsule temporelle et "les Jardins du Musée" © Aline Bovard Rudaz.jpg


## Տես նաև
* Աշխարհի ամենաշատ այցելվող թանգարանների ցանկ
* Կարմիր խաչի և Կարմիր մահիկի համաշխարհային օր

## Ծանոթագրություններ

## Արտաքին հղումներ

* Պաշտոնական կայք

Կատեգորիա:Առաջին համաշխարհային պատերազմ
Կատեգորիա:Առաջին համաշխարհային պատերազմն ըստ երկրի
Կատեգորիա:Բարեգործական կազմակերպություններ
Կատեգորիա:Բարեգործներ ըստ ազգության
Կատեգորիա:Բարեգործություն
Կատեգորիա:Թանգարաններ այբբենական կարգով
Կատեգորիա:Թանգարաններ ըստ երկրի
Կատեգորիա:Թանգարաններ ըստ երկրի և տեսակի
Կատեգորիա:Թանգարաններ ըստ երկրի և քաղաքի
Կատեգորիա:Թանգարաններ ըստ հիմնադրման տարեթվի
Կատեգորիա:Թանգարաններ ըստ տարածաշրջանի
Կատեգորիա:Թանգարաններ ըստ տեսակի
Կատեգորիա:Թանգարանների ներկայությունը Վիքինախագծերում/հոդվածներ
Կատեգորիա:Իրավապաշտպան կազմակերպություններ
Կատեգորիա:Կարմիր խաչ
Կատեգորիա:Համաշխարհային պատմություն
Կատեգորիա:Նոբելյան մրցանակի բազմակի դափնեկիրներ
Կատեգորիա:Նոբելյան մրցանակի դափնեկիրներ